
<RepeatBlock-Amend><Amend>Amandman		<NumAm>1</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 10., 13. i 18.</Compromise>
<DocAmend>Prijedlog rezolucije</DocAmend>
<Article>Uvodna izjava Aa (nova)</Article>
	

	Prijedlog rezolucije
	Izmjena

	
	A.a	budući da rad Ombudsmana doprinosi pomaganju institucijama EU-a da postanu učinkovitije, djelotvornije, prilagođenije građanima i odgovornije, čime se povećava povjerenje građana u europski projekt; budući da će se Europski ombudsman u izvršavanju svojeg mandata možda morati pozabaviti novim pojavama koje su se u posljednje vrijeme znatno povećale, kao što su dezinformacije i zlonamjerne aktivnosti iz trećih zemalja, čiji je cilj narušavanje povjerenja građana u EU;


Or. <Original>{EN}en</Original>
</Amend>
<Amend>Amandman		<NumAm>2</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 22., 23.</Compromise>
<DocAmend>Prijedlog rezolucije</DocAmend>
<Article>Uvodna izjava J</Article>
	

	Prijedlog rezolucije
	Izmjena

	J.	budući da je Ombudsman istražio kontinuiranu upotrebu korporativnih sponzorstava od strane Vijeća EU-a jer je to izazvalo trajnu i znatnu zabrinutost javnosti u pogledu utjecaja koji bi sponzori mogli imati na postupak donošenja odluka u EU-u, posebno u pogledu rasprava o politici EU-a i zakonodavstvu koje utječe na privatne interese tih sponzora, što dovodi do ozbiljnih rizika za ugled i za Vijeće i za Uniju u cjelini;
	J.	budući da je Ombudsman ispitao rotirarjuće predsjedništvo Vijeća EU-a jer je to izazvalo zabrinutost javnosti u pogledu utjecaja koji bi sponzori mogli imati na postupak donošenja odluka u EU-u, posebno u pogledu rasprava o politici EU-a i zakonodavstvu koje utječe na te sponzore;


Or. <Original>{EN}en</Original>
</Amend>
<Amend>Amandman		<NumAm>3</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 28.</Compromise>
<DocAmend>Prijedlog rezolucije</DocAmend>
<Article>Uvodna izjava K</Article>
	

	Prijedlog rezolucije
	Izmjena

	K.	budući da je Ombudsman pokrenuo istragu na temelju pritužbe nevladinih organizacija koje su osudile činjenicu da je članstvo u sektorskoj savjetodavnoj skupini za Platformu EU-a za energiju, koju je osnovala Komisija, u suprotnosti s pravilima Komisije o uravnoteženoj zastupljenosti; budući da je Ombudsman smatrao da su objašnjenja Komisije o potpunom isključenju predstavnika civilnog društva iz te skupine, čak i u statusu promatrača, neuvjerljiva; budući da su inspekcije Ombudsmana pokazale da je ta skupina raspravljala i promicala daljnju strukturnu opskrbu energijom iz fosilnih goriva, s društvenim, ekološkim, gospodarskim i geopolitičkim posljedicama za EU;
	K.	budući da je Ombudsman postavio pitanje o tome kako je Komisija odlučila o sastavu Savjetodavne skupine EU-a za industriju energetskih platformi; budući da je Ombudsman smatrao da su objašnjenja Komisije o isključenju predstavnika civilnog društva iz te skupine, čak i u statusu promatrača, neuvjerljiva;


Or. <Original>{EN}en</Original>
</Amend>
<Amend>Amandman		<NumAm>4</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 30.</Compromise>
<DocAmend>Prijedlog rezolucije</DocAmend>
<Article>Uvodna izjava L</Article>
	

	Prijedlog rezolucije
	Izmjena

	L.	budući da je Ombudsman proveo istragu na temelju pritužbi o sastavu Odbora Komisije za nadzor regulative, čiji je ishod potvrdio nedostatak potrebnog socijalnog i ekološkog stručnog znanja, čime su prekršene odredbe Komunikacije Komisije o Odboru za nadzor regulative; budući da je Ombudsman također ispitao interakciju Odbora za nadzor regulative s predstavnicima interesnih skupina i utvrdio da bi se članovi Odbora za nadzor regulative trebali suzdržati od obavljanja aktivnosti informiranja članova Odbora ako se tim aktivnostima dovodi u pitanje njegova neovisnost i nepristranost;
	L.	budući da je Ombudsman proveo istragu na temelju pritužbi o sastavu Odbora Komisije za nadzor regulative, čiji je ishod potvrdio da aktualni sastav ne osigurava u dovoljnoj mjeri socijalno i ekološko stručno znanje koje je potrebno na temelju Komunikacije Komisije o Odboru za nadzor regulative; budući da je Ombudsman također ispitao interakciju Odbora za nadzor regulative s predstavnicima interesnih skupina i utvrdio da bi se članovi Odbora za nadzor regulative trebali suzdržati od obavljanja aktivnosti informiranja članova Odbora ako se tim aktivnostima dovodi u pitanje njegova neovisnost i nepristranost;


Or. <Original>{EN}en</Original>
</Amend>
<Amend>Amandman		<NumAm>5</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 35., 36., 37., 38.</Compromise>
<DocAmend>Prijedlog rezolucije</DocAmend>
<Article>Uvodna izjava N</Article>
	

	Prijedlog rezolucije
	Izmjena

	N.	budući da je Ombudsman pokrenuo istragu o odluci Komisije da pozove samo predstavnike industrije na radionicu o pesticidima, području rada koje izravno utječe na zdravlje i okoliš, te je zaključila da je Komisija mogla osigurati veću transparentnost; budući da je smatrao da je zabrinutost javnosti u vezi s organizacijom radionica namijenjenih isključivo industrijskom sektoru opravdana jer se one doživljavaju kao prilika da industrijski sektor neopravdano utječe na rad Komisije; budući da je Ombudsman pri ispitivanju pravila koja se odnose na zamjenu opasnih tvari u pesticidima, uključujući smjernice o usporednoj procjeni, izrazio posebnu zabrinutost zbog toga što Komisija nije djelovala u pogledu poboljšanja pravila o zamjeni pesticida, unatoč tome što je od 2020. znala da su ona neučinkovita;
	(Ne odnosi se na hrvatsku verziju.)


Or. <Original>{EN}en</Original>
</Amend>
<Amend>Amandman		<NumAm>6</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 40., 41., 42.</Compromise>
<DocAmend>Prijedlog rezolucije</DocAmend>
<Article>Uvodna izjava O</Article>
	

	Prijedlog rezolucije
	Izmjena

	O.	budući da je Ombudsman istražio kako je Komisija postupala s navodima o sukobu interesa koji uključuje jednog od njezinih povjerenika u kontekstu rješavanja pritužbe zbog povrede prava; budući da je potvrdio da je Komisija odlučila pritužbu zbog povrede prava dodijeliti Glavnoj upravi Komisije za poljoprivredu i ruralni razvoj (DG AGRI), unatoč tome što je upozorena na činjenicu da je brat povjerenika za poljoprivredu bio među zastupnicima Poljskog parlamenta koji je predložio predmetno zakonodavstvo; budući da je Ombudsman utvrdio da je način na koji je Komisija procijenila sukob interesa manjkav i da se smatra da negativno utječe na njezinu neovisnost;
	O.	budući da je Ombudsman istražio kako je Komisija postupala s navodima o sukobu interesa koji uključuje jednog od njezinih povjerenika u kontekstu rješavanja pritužbe zbog povrede prava;


Or. <Original>{EN}en</Original>
</Amend>
<Amend>Amandman		<NumAm>7</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 44., 45.</Compromise>
<DocAmend>Prijedlog rezolucije</DocAmend>
<Article>Uvodna izjava P</Article>
	

	Prijedlog rezolucije
	Izmjena

	P.	budući da je Parlament gotovo jednoglasno odobrio posebno izvješće Ombudsmana o vremenu koje je Komisiji potrebno za rješavanje zahtjeva za javni pristup dokumentima i zatražio od Komisije da ispravi sustavna kašnjenja u obradi zahtjeva za pristup jer se njima krše demokratska načela utvrđena u Ugovorima EU-a; budući da je Ombudsman utvrdio da Komisija nije poštovala zakonske rokove za preispitivanje početnih odluka o pristupu u 85 % slučajeva i da je obično dolazilo do kašnjenja u vezi sa zahtjevima za pristup koji se odnose na područja od znatne javne važnosti; budući da takva kašnjenja imaju posebno ozbiljne posljedice u slučaju zakonodavnih dokumenata jer ugrožavaju sposobnost građana da pravodobno nadziru odluke i politike EU-a, što otežava njihovo smisleno sudjelovanje u demokratskom životu EU-a;
	P.	budući da je Parlament gotovo jednoglasno odobrio posebno izvješće Ombudsmana o vremenu koje je Komisiji potrebno za rješavanje zahtjeva za javni pristup dokumentima i pozvao Komisiju da riješi problem kašnjenja zahtjeva za pristup; budući da je Ombudsman utvrdio da Komisija nije poštovala zakonske rokove za preispitivanje početnih odluka o pristupu u 85 % slučajeva; budući da kašnjenja mogu biti više problematična u slučaju zakonodavnih dokumenata;


Or. <Original>{EN}en</Original>
</Amend>
<Amend>Amandman		<NumAm>8</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 47.</Compromise>
<DocAmend>Prijedlog rezolucije</DocAmend>
<Article>Uvodna izjava Q</Article>
	

	Prijedlog rezolucije
	Izmjena

	Q.	budući da je Ombudsman pokrenuo niz istraga o nedostatku javnog pristupa zakonodavnim dokumentima, kritizirajući odbijanje Komisije da dionicima i državama članicama odobri pristup informacijama o Aktu EU-a o obnovi prirode3i dokumentima o reviziji pravila EU-a o informacijama o hrani za potrošače; budući da je Ombudsman, sa sustavnijeg stajališta, ispitao usklađenost institucija EU-a s načelom zakonodavne transparentnosti, kako je utvrđeno u Ugovorima EU-a, te je zaključio da ni Vijeće ni Komisija nisu osigurali potpunu primjenu tog načela;
	Q.	budući da je Ombudsman pokrenuo niz istraga o nedostatku javnog pristupa zakonodavnim dokumentima, kritizirajući odbijanje Komisije da dionicima i državama članicama odobri pristup informacijama o Aktu EU-a o obnovi prirode3 i dokumentima o reviziji pravila EU-a o informacijama o hrani za potrošače; budući da je Ombudsman, sa sustavnijeg stajališta, ispitao usklađenost institucija EU-a s načelom zakonodavne transparentnosti, kako je utvrđeno u Ugovorima EU-a, te je zaključio da ni Vijeće ni Komisija nisu u potpunosti poštovali to načelo;

	_________________
	_________________

	3 Uredba (EU) 2024/1991 Europskog parlamenta i Vijeća od 24. lipnja 2024. o obnovi prirode i izmjeni Uredbe (EU) 2022/869 (SL L, 2024/1991, 29.7.2024., ELI: http://data.europa.eu/eli/reg/2024/1991/oj).
	3 Uredba (EU) 2024/1991 Europskog parlamenta i Vijeća od 24. lipnja 2024. o obnovi prirode i izmjeni Uredbe (EU) 2022/869 (SL L, 2024/1991, 29.7.2024., ELI: http://data.europa.eu/eli/reg/2024/1991/oj).


Or. <Original>{EN}en</Original>
</Amend>
<Amend>Amandman		<NumAm>9</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 49., 51., 52., 54.</Compromise>
<DocAmend>Prijedlog rezolucije</DocAmend>
<Article>Uvodna izjava R</Article>
	

	Prijedlog rezolucije
	Izmjena

	R.	budući da je Ombudsman pokrenuo istragu u vezi sa smrtnim slučajevima u Sredozemnom moru te je otkrio da postoje ozbiljni nedostaci u ulozi Frontexa u operacijama traganja i spašavanja, uključujući neuspjeh da se osigura da Frontexovi promatrači za temeljna prava budu dovoljno uključeni u donošenje odluka o pomorskim izvanrednim situacijama, kao i nepostojanje unutarnjih smjernica Frontexa o izdavanju signala za hitne slučajeve; budući da je Ombudsman naglasio da na razini EU-a ne postoji jedinstveni mehanizam odgovornosti kojim bi se mogla neovisno istražiti uloga nacionalnih tijela, uloga Frontexa i uloga Komisije, koja je u skladu s ugovorima EU-a odgovorna za osiguranje usklađenosti s odredbama o temeljnim pravima;
	R.	budući da je Ombudsman proveo istragu nakon smrtnih slučajeva u Sredozemnom moru i predložio mehanizam odgovornosti na razini EU-a u okviru kojeg bi se neovisno istražila uloga nacionalnih tijela, Frontexa i Komisije;


Or. <Original>{EN}en</Original>
</Amend>
<Amend>Amandman		<NumAm>10</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 57., 58.</Compromise>
<DocAmend>Prijedlog rezolucije</DocAmend>
<Article>Uvodna izjava S</Article>
	

	Prijedlog rezolucije
	Izmjena

	S.	budući da je, prema Ombudsmanu, odbijanje Komisije da objavi dokumente koji se odnose na doprinos dionika o njezinu zakonodavnom prijedlogu za borbu protiv seksualnog zlostavljanja djece predstavljalo nepravilnosti u postupanju jer je onemogućilo javnost da nadzire učinak i utjecaj takvih privatnih dionika;
	S.	budući da je, prema Ombudsmanu, Komisija mogla pružiti veći pristup dokumentima koji se odnose na doprinos dionika o njezinu zakonodavnom prijedlogu za borbu protiv seksualnog zlostavljanja djece jer je ograničeni pristup onemogućio javnosti da nadzire učinak i utjecaj takvih privatnih dionika;


Or. <Original>{EN}en</Original>
</Amend>
<Amend>Amandman		<NumAm>11</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 66., 67., 68., 71., 72.</Compromise>
<DocAmend>Prijedlog rezolucije</DocAmend>
<Article>Stavak 4.</Article>
	

	Prijedlog rezolucije
	Izmjena

	4.	iznimno je zabrinut zbog toga što je Komisija prekršila pravno obvezujuće rokove za pripremu odluka o odobrenju opasnih kemijskih tvari; naglašava da znatna kašnjenja Komisije predstavljaju veliku prijetnju ljudskom zdravlju i okolišu jer poduzeća mogu nastaviti upotrebljavati takve kemijske tvari, uključujući perfluoralkilne i polifluoralkilne tvari (PFAS), koje su povezane s povećanim rizicima od raka i genetskih oštećenja te s narušenim reproduktivnim zdravljem;
	4.	zabrinut je zbog toga što je Komisija prekršila pravno obvezujuće rokove za pripremu odluka o odobrenju opasnih kemijskih tvari, uključujući perfluoralkilne i polifluoralkilne tvari (PFAS); ističe da je poštovanje tih rokova ključno za jamčenje zaštite ljudskog zdravlja i okoliša te pravne sigurnosti i predvidljivosti u postupku donošenja odluka EU-a; naglašava da bi se, kako bi se odgovorilo na rizike za zdravlje i okoliš koje predstavljaju PFAS-ovi, Komisija trebala koordinirati s državama članicama, njihovim nacionalnim i lokalnim tijelima, ali i s relevantnim civilnim društvom, akademskom zajednicom i znanstvenim institucijama, koji imaju ključnu ulogu u tom području;


Or. <Original>{EN}en</Original>
</Amend>
<Amend>Amandman		<NumAm>12</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 77., 78.</Compromise>
<DocAmend>Prijedlog rezolucije</DocAmend>
<Article>Stavak 5.</Article>
	

	Prijedlog rezolucije
	Izmjena

	5.	smatra da Komisija mora prioritetno riješiti sve ozbiljne nedostatke u upravljanju rizicima u vezi s posebno zabrinjavajućim tvarima te odbiti sve zahtjeve za odobrenje takvih tvari i zabraniti njihovu uporabu ako postoji stalna nesigurnost u pogledu zaštite zdravlja ljudi i okoliša; čvrsto je uvjeren da bi Komisija trebala u potpunosti provesti sve preporuke koje proizlaze iz istrage Ombudsmana, uključujući preporuku da se odbiju zahtjevi za odobrenje posebno zabrinjavajuće tvari za koju nedostaju sve potrebne informacije kako bi se osiguralo da poduzeća ne smiju nastaviti upotrebljavati te opasne tvari;
	5.	smatra da Komisija mora prioritetno riješiti sve ozbiljne nedostatke u upravljanju rizicima u vezi s posebno zabrinjavajućim tvarima, među ostalim revizijom svojih unutarnjih postupaka kako bi se osiguralo da može brže donositi odluke o tim zahtjevima, u skladu s ciljevima Uredbe REACH za zaštitu zdravlja ljudi i okoliša; uvjeren je da bi Komisija trebala provesti preporuke koje proizlaze iz istrage Ombudsmana, uključujući onu koja se odnosi na zahtjeve za koje nedostaju sve potrebne informacije;


Or. <Original>{EN}en</Original>
</Amend>
<Amend>Amandman		<NumAm>13</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 82., 83., 84., 87.</Compromise>
<DocAmend>Prijedlog rezolucije</DocAmend>
<Article>Stavak 6.</Article>
	

	Prijedlog rezolucije
	Izmjena

	6.	čvrsto vjeruje da kontinuirano odobravanje opasnih pesticida mora smjesta prestati; naglašava da Komisija mora znatno poboljšati pravila o zamjeni opasnih tvari u pesticidima kako bi se pogodovalo sigurnim nekemijskim alternativama i brzo krenulo prema održivom prehrambenom sustavu i okolišu bez toksina; apelira na Komisiju da se suzdrži od odobravanja „aktivnih tvari” koje se upotrebljavaju u pesticidima kada nije utvrđena sigurnost upotrebe ili kad su potrebni dodatni podaci kojima se potvrđuje njihova sigurnost, s obzirom na vrlo štetne posljedice koje je upotreba pesticida već prouzročila za zdravlje ljudi i okoliš, uz potpunu primjenu načela predostrožnosti; poziva Komisiju da osigura da postupak odobravanja bude potpuno transparentan i bez sukoba interesa te da se obveže da će okončati upotrebu svih sintetičkih pesticida najkasnije do 2035.;
	6.	naglašava da bi Komisija trebala poboljšati pravila o zamjeni opasnih tvari u pesticidima kako bi se bolje uzele u obzir učinkovite, sigurne nekemijske alternative; apelira na Komisiju da se pobrine za to da postupak odobravanja bude potpuno transparentan i da slijedi stroge zaštitne mjere protiv sukoba interesa, propisno uzimajući u obzir prijedloge Ombudsmana za poboljšanje;


Or. <Original>{EN}en</Original>
</Amend>
<Amend>Amandman		<NumAm>14</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 88., 91., 92.</Compromise>
<DocAmend>Prijedlog rezolucije</DocAmend>
<Article>Stavak 7.</Article>
	

	Prijedlog rezolucije
	Izmjena

	7.	naglašava da institucije EU-a moraju jamčiti potpunu transparentnost i najvišu razinu sudjelovanja građana u postupku donošenja odluka EU-a; smatra da je iznimno važno osigurati da građani mogu pozivati donositelje odluka na odgovornost, u potpunosti ostvarivati svoja demokratska prava i imati pristup svim relevantnim informacijama i dokumentima, posebno onima zakonodavne prirode, među ostalim tijekom trajanja zakonodavnog postupka, kako je utvrđeno i sudskom praksom Suda Europske unije; naglašava da institucije, agencije, tijela i uredi EU-a moraju osigurati potpunu transparentnost i pridržavati se najviših etičkih standarda u svojoj interakciji s privatnim dionicima;
	7.	naglašava da institucije EU-a moraju jamčiti transparentnost i najviše adekvatne razine sudjelovanja građana u postupku donošenja odluka EU-a; smatra da je iznimno važno osigurati da građani mogu pozivati donositelje odluka na odgovornost, u potpunosti ostvarivati svoja demokratska prava i imati pristup svim relevantnim informacijama i dokumentima, posebno onima zakonodavne prirode, kako je utvrđeno i sudskom praksom Suda Europske unije; naglašava da institucije, agencije, tijela i uredi EU-a moraju osigurati transparentnost političkih pregovora, uzimajući pritom u obzir potrebu za njihovim učinkovitim vođenjem i pridržavanjem najviših etičkih standarda u svojoj interakciji s privatnim dionicima;


Or. <Original>{EN}en</Original>
</Amend>
<Amend>Amandman		<NumAm>15</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 102., 104., 105., 106.</Compromise>
<DocAmend>Prijedlog rezolucije</DocAmend>
<Article>Stavak 9.</Article>
	

	Prijedlog rezolucije
	Izmjena

	9.	ističe iznimnu važnost aktivnosti Ombudsmana u poboljšanju uravnoteženog sastava stručnih skupina Komisije, posebno sektorske savjetodavne skupine za Platformu EU-a za energiju, s obzirom na velike društvene i ekološke interese povezane s energetskim politikama; duboko žali zbog toga što je Komisija odlučila u potpunosti isključiti predstavnike civilnog društva iz te skupine, čime se industrijama fosilnih goriva daje povlašten i neometan pristup oblikovateljima politika EU-a i povećava njihov utjecaj na donošenje odluka u EU-u, čime se potkopava povjerenje građana, javni nadzor i transparentnost;
	9.	ističe važnost aktivnosti Ombudsmana u povećanju transparentnosti i poboljšanju uravnoteženog sastava stručnih skupina Komisije, posebno sektorske savjetodavne skupine za Platformu EU-a za energiju, s obzirom na velike gospodarske, društvene i ekološke interese povezane s energetskim politikama; napominje da je Komisija odlučila da u tu skupinu neće uključiti predstavnike civilnog društva; smatra da bi europska javnost trebala biti obaviještena o profilu svih članova stručnih skupina;


Or. <Original>{EN}en</Original>
</Amend>
<Amend>Amandman		<NumAm>16</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 103., 115.</Compromise>
<DocAmend>Prijedlog rezolucije</DocAmend>
<Article>Stavak 11.</Article>
	

	Prijedlog rezolucije
	Izmjena

	11.	podupire sugestije Ombudsmana za poboljšanje Odbora za nadzore regulative; smatra da je ključno da članovi Odbora za nadzor regulative procijene i stvarni rizik od neprimjerenog utjecaja i percepciju javnosti o njihovoj neovisnosti pri odabiru aktivnosti informiranja te da izbjegavaju održavanje sastanaka s pojedinačnim predstavnicima interesnih skupina; poziva Komisiju da se pobrine da sastav Odbora za nadzor regulative u potpunosti odražava raznolikost stručnog znanja navedenog u njezinoj povezanoj komunikaciji, tj. tri stupa održivog razvoja, odnosno makroekonomiju i mikroekonomiju, socijalnu politiku i politiku zaštite okoliša, te da jasno opiše kriterije koje primjenjuje pri odabiru članova Odbora, s obzirom na ključnu ulogu Odbora za nadzor regulative i znatan utjecaj njegovih mišljenja na donošenje odluka Komisije u području izrade zakonodavstva EU-a;
	11.	prima na znanje sugestije Ombudsmana za poboljšanje Odbora za nadzore regulative; poziva Komisiju da se pobrine da sastav Odbora za nadzor regulative u potpunosti odražava raznolikost stručnog znanja navedenog u njezinoj povezanoj komunikaciji;


Or. <Original>{EN}en</Original>
</Amend>
<Amend>Amandman		<NumAm>17</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 118., 119., 120., 121.</Compromise>
<DocAmend>Prijedlog rezolucije</DocAmend>
<Article>Stavak 12.</Article>
	

	Prijedlog rezolucije
	Izmjena

	12.	pohvaljuje istrage Ombudsmana o načinu na koji je Komisija pripremila prijedlog izmjene zakonodavstva povezanog sa zajedničkom poljoprivrednom politikom; žali zbog činjenice da Komisija tijekom pripreme dotičnog prijedloga nije provela procjenu učinka te je odlučila da se neće savjetovati s organizacijama za zaštitu okoliša i da se nije na odgovarajući način savjetovala sa širom javnošću; duboko žali zbog odluke Komisije da oslabi okolišne zahtjeve ZPP-a bez sveobuhvatnog ispitivanja dostupnih dokaza kako bi se osiguralo da se novim pravilima dugoročno ne ugrožavaju okolišni i klimatski ciljevi EU-a i održivost poljoprivrede EU-a, čime se krši načelo donošenja odluka na temelju dokaza, kako je utvrđeno u njezinim smjernicama i paketu instrumenata za bolju regulativu te u sudskoj praksi;
	12.	prima na znanje aktualnu istragu Ombudsmana o načinu na koji je Komisija pripremila prijedlog izmjene zakonodavstva povezanog sa zajedničkom poljoprivrednom politikom bez procjene učinka i uz ograničeno savjetovanje s dionicima, posebno poljoprivrednicima; naglašava potrebu za poštovanjem načela donošenja odluka na temelju dokaza, kako je utvrđeno u smjernicama i paketu instrumenata za bolju regulativu Komisije te sudskoj praksi;


Or. <Original>{EN}en</Original>
</Amend>
<Amend>Amandman		<NumAm>18</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 125., 126., 127.</Compromise>
<DocAmend>Prijedlog rezolucije</DocAmend>
<Article>Stavak 13.</Article>
	

	Prijedlog rezolucije
	Izmjena

	13.	cijeni izniman rad Ombudsmana u poticanju Komisije da jamči potpuno i smisleno uključivanje svih socijalnih i ekoloških dionika u svoj postupak donošenja odluka te u sprečavanju neopravdanog utjecaja industrije na postupak donošenja odluka;
	13.	cijeni rad Ombudsmana u poticanju Komisije da jamči sudjelovanje svih gospodarskih, socijalnih i ekoloških dionika u postupku donošenja odluka te u pomaganju da se zajamči integritet postupka donošenja odluka;


Or. <Original>{EN}en</Original>
</Amend>
<Amend>Amandman		<NumAm>19</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 130., 132., 133., 134., 135.</Compromise>
<DocAmend>Prijedlog rezolucije</DocAmend>
<Article>Stavak 14.</Article>
	

	Prijedlog rezolucije
	Izmjena

	14.	smatra da je ključno da Komisija u potpunosti i dosljedno provodi prijedloge Ombudsmana za poboljšanje rješavanja mogućih sukoba interesa koji uključuju njezine povjerenike, odnosno da zajamči da se svaki proces donošenja odluka koji izravno ili neizravno nadzire dotični povjerenik ili povjerenici obustavi dok se ne donese konačna odluka o postojanju sukoba interesa te da o tim navodima pravodobno obavijesti relevantne odjele kako bi oni što prije mogli početi preispitivati ili obustaviti svaki relevantni postupak donošenja odluka koji je u tijeku;
	14.	smatra da je ključno da Komisija uzme u obzir prijedloge Ombudsmana za poboljšanje rješavanja sukoba interesa koji uključuju njezine povjerenike kako bi se zaštitio integritet postupka donošenja odluka; u tom kontekstu ističe doprinos Ombudsmana povećanju etičnosti i transparentnosti institucija EU-a u pogledu politike rotirajućih vrata, razdoblja mirovanja i mogućih sukoba interesa u slučajevima bivših povjerenika i bivšeg višeg osoblja institucija ili agencija EU-a koje se zapošljava na novim radnim mjestima u privatnom sektoru;


Or. <Original>{EN}en</Original>
</Amend>
<Amend>Amandman		<NumAm>20</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 136., 138., 139.</Compromise>
<DocAmend>Prijedlog rezolucije</DocAmend>
<Article>Stavak 15.</Article>
	

	Prijedlog rezolucije
	Izmjena

	15.	ističe činjenicu da je javni pristup dokumentima u posjedu institucija EU-a temeljno pravo utvrđeno u Ugovorima EU-a i da ima ključnu ulogu u osiguravanju transparentnog djelovanja institucija EU-a, čime se jača legitimnost i povjerenje javnosti u EU; očekuje od Komisije da znatno poboljša svoju obradu zahtjeva za javni pristup dokumentima, među ostalim pravodobnom provedbom svih preporuka Ombudsmana, čime će u praksi pokazati da je transparentnost vladajuće pravilo i temeljni prioritet; smatra da će, ako se nastave znatna kašnjenja Komisije u obradi zahtjeva za javni pristup dokumentima, biti potrebno pokrenuti postupak protiv nje pred Sudom Europske unije zbog kršenja Ugovorâ, uključujući članak 15. stavak 3. UFEU-a o pravu građana EU-a i osoba s boravištem u EU-u na pristup dokumentima;
	15.	ističe činjenicu da je javni pristup dokumentima u posjedu institucija EU-a temeljno pravo utvrđeno u Ugovorima EU-a i da ima ključnu ulogu u osiguravanju transparentnog djelovanja institucija EU-a, čime se jača legitimnost i povjerenje javnosti u EU;očekuje od Komisije da znatno poboljša svoju obradu zahtjeva za javni pristup dokumentima, među ostalim pravodobnom provedbom svih preporuka Ombudsmana, čime će u praksi pokazati da je transparentnost vladajuće pravilo i temeljni prioritet; poziva Komisiju da poboljša način na koji postupa s takvim zahtjevima, da se nosi sa sustavnim kašnjenjima, među ostalim upotrebom digitalnih alata i pojednostavnjenih postupaka; naglašava da se pravo građana na javni pristup informacijama primjenjuje na pisane fizičke i elektroničke dokumente kao i na audiosnimke i audiovizualne snimke povezane s politikama, aktivnostima i odlukama institucija EU-a te podsjeća na to da se poslovne tekstualne i instant poruke smatraju „dokumentima” u skladu s Uredbom (EZ) br. 1049/2001;


Or. <Original>{EN}en</Original>
</Amend>
<Amend>Amandman		<NumAm>21</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 141., 143.</Compromise>
<DocAmend>Prijedlog rezolucije</DocAmend>
<Article>Stavak 16.</Article>
	

	Prijedlog rezolucije
	Izmjena

	16.	žali zbog toga što su Vijeće i Komisija u mnogim slučajevima odbili otkriti zakonodavne dokumente, koristeći se nejasnim, apstraktnim i nepotkrijepljenim argumentima ili oslanjajući se na obrazloženje koje je Sud EU-a već odbacio; cijeni ključan rad Ombudsmana u tom području kako bi se osiguralo da dotične institucije EU-a brzo otkriju zakonodavne dokumente i naglašava da do odbijanja odobravanja javnog pristupa dokumentima može doći samo u zaista iznimnim okolnostima;
	16.	napominje da su Vijeće i Komisija u mnogim slučajevima odbili otkriti zakonodavne dokumente, oslanjajući se na obrazloženje koje je Sud EU-a već odbacio; cijeni ključan rad Ombudsmana u tom području kako bi se osiguralo da dotične institucije EU-a brzo otkriju zakonodavne dokumente i naglašava da do odbijanja odobravanja javnog pristupa dokumentima može doći samo u zaista iznimnim okolnostima;


Or. <Original>{EN}en</Original>
</Amend>
<Amend>Amandman		<NumAm>22</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 150., 151., 152.</Compromise>
<DocAmend>Prijedlog rezolucije</DocAmend>
<Article>Stavak 17.</Article>
	

	Prijedlog rezolucije
	Izmjena

	17.	naglašava da Frontex u svim svojim aktivnostima mora u potpunosti poštovati temeljna prava, među ostalim u svojem izravnom ili neizravnom sudjelovanju u operacijama traganja i spašavanja, te u potpunosti i dosljedno poštovati relevantno međunarodno pravo o ljudskim pravima; naglašava da su u skladu s mjerodavnim pravnim okvirom EU-a i međunarodnim pravnim okvirom države članice obvezne pružiti pomoć svakom plovilu ili osobi u nevolji na moru, bez obzira na državljanstvo ili status osobe ili okolnosti u kojima je ta osoba pronađena;
	17.	naglašava da Frontex mora djelovati u skladu s odredbama sadržanima u njegovoj uredbi, uključujući obveze povezane s temeljnim pravima, kao i s relevantnim međunarodnim pravom; prima na znanje reformu mandata Frontexa koju je predsjednica Europske komisije najavila za 2026.; očekuje da bi se jačanjem mandata, resursa i proračuna Frontexa osiguralo da Agencija može obavljati svoj rad pod najboljim mogućim uvjetima kako bi bolje pružila potporu državama članicama, među ostalim u operacijama traganja i spašavanja;


Or. <Original>{EN}en</Original>
</Amend>
<Amend>Amandman		<NumAm>23</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 161., 162., 165., 170.</Compromise>
<DocAmend>Prijedlog rezolucije</DocAmend>
<Article>Stavak 19.</Article>
	

	Prijedlog rezolucije
	Izmjena

	19.	naglašava da je Ombudsman kritizirao Komisiju zbog nedostatka transparentnosti u pogledu informacija o ljudskim pravima na koje se oslanjala prije potpisivanja Memoranduma o razumijevanju između EU-a i Tunisa te je izrazio zabrinutost zbog nepostojanja prethodne procjene učinka na ljudska prava, posebno u vezi sa stupom „Migracije i mobilnost” Memoranduma o razumijevanju; očekuje od Komisije da pravodobno provede sve prijedloge Ombudsmana za poboljšanje te da primijeni najučinkovitije mjere i poštuje najviše standarde zaštite ljudskih prava u svim pitanjima povezanima s migracijama;
	19.	prima na znanje predanost Ombudsmana temeljnim pravima; prima na znanje da je Ombudsman zatražio veću transparentnost u pogledu informacija o ljudskim pravima koje su se razmatrale prije potpisivanja Memoranduma o razumijevanju između EU-a i Tunisa;


Or. <Original>{EN}en</Original>
</Amend>
<Amend>Amandman		<NumAm>24</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 175., 176.</Compromise>
<DocAmend>Prijedlog rezolucije</DocAmend>
<Article>Stavak 20.</Article>
	

	Prijedlog rezolucije
	Izmjena

	20.	kritizira odbijanje Komisije da slijedi preporuku Ombudsmana i omogući veći javni pristup dokumentima povezanima sa sastavljanjem predloženog zakonodavstva za borbu protiv seksualnog zlostavljanja djece, čime nije osigurala da građani mogu provjeriti je li djelovala neovisno i isključivo u javnom interesu;
	20.	žali zbog toga što je Komisija odbila slijediti preporuku Ombudsmana da omogući veći javni pristup dokumentima povezanima sa sastavljanjem predloženog zakonodavstva za borbu protiv seksualnog zlostavljanja djece; podsjeća da bi građani trebali moći nadzirati rad Komisije na zakonodavnim prijedlozima; naglašava da je transparentnost u tom kontekstu od posebne važnosti jer se prijedlog izravno odnosi na zaštitu djece, temeljna prava građana i privatni život;


Or. <Original>{EN}en</Original>
</Amend>
<Amend>Amandman		<NumAm>25</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 178., 181., 182., 183.</Compromise>
<DocAmend>Prijedlog rezolucije</DocAmend>
<Article>Stavak 21.</Article>
	

	Prijedlog rezolucije
	Izmjena

	21.	cijeni odluku Ombudsmana da pokrene istragu o tome kako je Komisija provela ciljano prikupljanje podataka o utjecaju populacije vukova u EU-u; žali zbog toga što je Komisija citirala izvješće stručne skupine organizacije Large Carnivore Initiative for Europe kako bi opravdala smanjenje statusa pravne zaštite vukova u EU-u, iako je prethodno koristila isto izvješće kao osnovu za protivljenje prijedlogu iste prirode i unatoč tome što nisu zabilježene znatne promjene u populacijama vukova; duboko je zabrinut zbog toga što odluka o slabljenju zaštićenog statusa vukova nema čvrstu znanstvenu osnovu, što je pogoršano činjenicom da nije bilo javnog pristupa relevantnim dokumentima i da nisu uloženi dostatni napori za provedbu odgovarajućih preventivnih mjera, što je u suprotnosti s odredbama Bernske konvencije4; izražava bojazan da je ta odluka stvorila zabrinjavajući presedan kojim se ugrožava sveobuhvatan pristup za postizanje ciljeva očuvanja i upravljanja divljim vrstama i prirodnim staništima;
	21.	prima na znanje odluku Ombudsmana da pokrene istragu o Komisijinom ciljanom prikupljanju podataka o utjecaju populacije vukova u EU-u; napominje, međutim, da je u skladu sa statutom Ombudsmana istraga morala biti zaključena zbog predmeta koji je u tijeku pred Sudom Europske unije (T-634/24), u kojem se postavljaju ista pitanja; naglašava da je važno da se svaka odluka o statusu pravne zaštite vukova temelji na znanstvenim dokazima i zaštitu ruralnih zajednica;

	_________________
	

	4 Konvencija o zaštiti europskih divljih vrsta i prirodnih staništa
	


Or. <Original>{EN}en</Original>
</Amend>
<Amend>Amandman		<NumAm>26</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 188., 190., 191., 192., 193.</Compromise>
<DocAmend>Prijedlog rezolucije</DocAmend>
<Article>Stavak 22.</Article>
	

	Prijedlog rezolucije
	Izmjena

	22.	pozdravlja niz prijedloga Ombudsmana upućen Komisiji za poboljšanje transparentnosti u Vijeću za trgovinu i tehnologiju EU-a i SAD-a, koje služi kao forum za koordinaciju pristupa i produbljivanje trgovinskih, gospodarskih i tehnoloških odnosa; smatra da se preporuke Ombudsmana moraju brzo provesti i da se moraju kombinirati s dodatnim pravno obvezujućim zahtjevima kako bi se poštovali najviši standardi transparentnosti i odgovornosti, posebno s obzirom na nedavni ozbiljno štetan politički dogovor Komisije o daljnjem povećanju ovisnosti EU-a o SAD-u u raznim ključnim sektorima, uključujući obranu, umjetnu inteligenciju i fosilna goriva, u kombinaciji s obvezama o slabljenju energetskih propisa EU-a, što je štetno za zeleni plan EU-a i stvara nepovoljne neravnoteže za prehrambeni i poljoprivredni sektor u EU-u;
	22.	pozdravlja niz prijedloga Ombudsmana upućen Komisiji za poboljšanje transparentnosti u Vijeću za trgovinu i tehnologiju EU-a i SAD-a, koje služi kao forum za koordinaciju pristupa i produbljivanje trgovinskih, gospodarskih i tehnoloških odnosa; smatra da se preporuke Ombudsmana moraju brzo provesti kako bi se poštovali najviši standardi transparentnosti i odgovornosti;


Or. <Original>{EN}en</Original>
</Amend>
<Amend>Amandman		<NumAm>27</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 122., 145., 200.</Compromise>
<DocAmend>Prijedlog rezolucije</DocAmend>
<Article>Stavak 22.a (novi)</Article>
	

	Prijedlog rezolucije
	Izmjena

	
	22.a	cijeni niz prijedloga Ombudsmana kako bi se Komisiji pomoglo da osigura da upotreba umjetne inteligencije u donošenju odluka ostane odgovorna; naglašava potrebu da institucije EU-a osiguraju da upotreba sustava umjetne inteligencije ostane pod učinkovitim ljudskim nadzorom i u skladu s načelima transparentnosti, odgovornosti i temeljnih prava; smatra da se donošenje odluka ne bi trebalo delegirati na te sustave; naglašava važnost pružanja odgovarajućeg osposobljavanja javnim službenicima odgovornima za ljudski nadzor umjetne inteligencije kako bi se pravilno procijenili rizici i provjerili rezultati stvoreni umjetnom inteligencijom; potiče Komisiju da poveća transparentnost jasnim priopćavanjem informacija o budućim projektima umjetne inteligencije i da održi javna savjetovanja o razvoju novih alata umjetne inteligencije; poziva Ombudsmana da nastavi pratiti razvoj događaja u tom području;


Or. <Original>{EN}en</Original>
</Amend>
<Amend>Amandman		<NumAm>28</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisni amandman koji zamjenjuje amandman(e): 146., 197., 204.</Compromise>
<DocAmend>Prijedlog rezolucije</DocAmend>
<Article>Stavak 23.a (novi)</Article>
	

	Prijedlog rezolucije
	Izmjena

	
	23.a	sa zabrinutošću prima na znanje nedostatke koje je Ombudsman utvrdio u funkcioniranju Europskog ureda za odabir osoblja (EPSO);  zabrinut je zbog zaključaka Ombudsmana o višestrukim slučajevima nepravilnosti u postupanju zbog neuspjeha EPSO-a u rješavanju pritužbi kandidata, posebno u pogledu postupaka testiranja na daljinu i nedostataka platforme, često pružajući podnositeljima pritužbi proturječne informacije, pokazujući nedostatak fleksibilnosti i donoseći nerazumne odluke; poziva EPSO da poduzme sve potrebne mjere za hitno ispravljanje svih nedostataka kako bi se ponovno uspostavio integritet, transparentnost i odgovornost u postupcima zapošljavanja;


Or. <Original>{EN}en</Original>
</Amend>
</RepeatBlock-Amend>

